Baťa

náhľad|upright|Obchodný dom Baťa na Václavskom námestí z rokov 19271929

Baťa je česká obuvnícka firma, ktorú založili súrodenci Anna, Antonín a Tomáš Baťovci v Zlíne v septembri 1894.

 Dejiny 
 1894 – Tomáš Baťa spoločne so svojimi dvoma súrodencami a troma zamestnancami začal obuvnícke podnikanie 
 1900 – firma získala právnu podobu verejná spoločnosť a zamestnávala 50 ľudí
 1908 – jediným majiteľom firmy sa stal Tomáš Baťa
 1914 – firma mala 400 zamestnancov
 1925 – firma mala už 5 200 zamestnancov
 1924 – zaviedla sa prúdová výroba so spádovým dopravníkom
 1928 – zaviedol sa bežiaci pás, výroba stúpla o 3/4, počet ľudí len o 35 %
 1928 – boli založené prvé filiálky v zahraničí
 1930 – zaviedla sa štyridsaťhodinová pracovná doba
 1931 – zmenila sa právna forma na akciovú spoločnosť, Baťa vlastnil všetky akcie

 Firma po Baťovej smrti 
Aj po tragickej smrti Tomáša Baťu firma expanduje, rozširuje výrobné odbory o výrobu pneumatík, technickej gumy, umelých vlákien, hračiek, kovoobrábacích strojov, pletacích strojov, lietadiel, bicyklov, atď. Ku koncernu patrí aj stavebná výroba, poisťovňa Atlas. V roku 1938 patrilo ku koncernu 63 zahraničných spoločností, vlastná železnica do Vizovíc, cestovná kancelária, vlastná doprava, obchodné domy, predajne – cca 8 tisíc predajní v tuzemsku a viac ako 8 tisíc v zahraničí, bytový fond, vlastné polia a lesy. Koncern zamestnával viac než 67 000 zamestnancov, z toho viac než 25 000 v zahraničí.

 Satelity 
náhľad|Baťove domy
Vplyvom colných prekážok koncern Baťa od konca dvadsiatych rokov budoval svoje zahraničné továrne, kde nechýbali ani typické Baťove domy a budovy občianskej vybavenosti. Prvý zo zahraničných satelitov bol budovaný od roku 1929 v švajčiarskom Möhline.

Práve na otvorenie tejto továrne Tomáš Baťa letel 12. júla 1932.

Výstavba osád v Brazílii po začiatku druhej svetovej vojny bola realizovaná už z iniciatívy Jana Antonína Baťu.

Zoznam baťovských satelitov
  Česko: Napajedla, Otrokovice (Baťov), Sezimovo Ústí (Velký Dvůr), Třebíč (Borovina), Zruč nad Sázavou
  Slovensko: Partizánske (Baťovany), Svit, Nové Zámky, Bošany
  Belgicko: Seneffre
  Brazília: Anaurilândia, Batatuba, Bataiporã, Bataguassu, Mariaopolis
  Francúzsko: Hellcourt (Bataville)
  Čile: Peñaflor
  Chorvátsko: Vukovar (Borovo Naselje)
  India: Kalkata (Batanagar), Bataganj
  Taliansko: Veca
  Kanada: Batawa
  Maďarsko: Tiszaföldvár (Martfű)
  Holandsko: Best (Batadorp)
  Pakistan: Batapur
  Poľsko: Chełmek, Krapkowice (pôvodne Ottmuth )
  Švajčiarsko: Möhlin
  USA: Belcamp
  Spojené kráľovstvo: Tilbury

 Pozri aj 
 Tomáš Baťa (1876)
 Tomáš Baťa ml.

 Iné projekty 

 Externé odkazy 
 Oficiálna stránka firmy 
 Historie Baťových závodů

Kategória:Podniky v Česku
Kategória:Obuvnícke podniky